Futbols ir pārliecinošs sporta karalis, ar kuru jebkādā formā saskārušies pat miljardi pasaules iedzīvotāju. Spēles galvenais elements ir bumba, un mērķis ir tās nogādāšana vārtos ar kāju vai galvas palīdzību. Klasiskajā futbolā 11 katras komandas laukuma spēlētāji+vārtsargs aizvada 90+ minūšu spēli (2x45min), kurā uzvar tā komanda, kas attiecīgajā laikā guvusi visvairāk vārtus. Salīdzinot ar citiem sporta veidiem, futbolā ir iespējama arī neizšķirta situācija, kas jāņem vērā likmju veikšanā. Cits stāsts ir turnīru izslēgšanas stadijas, kurās neizšķirta gadījumā pamatlaikā uzvarētājs tiek noskaidrots papildlaikā (parasti 2×15) vai pēcspēles soda sitienu sērijā. Spēle notiek bez apstājas, protams, neskaitot puslaika pārtraukumus. Gadījumos, ja traumu un citu notikumu dēļ mačs tiek aizturēts, aptuvenais zaudētais laiks tiek kompensēts, tā sauktajā kompensācijas laikā pēc puslaika aizvadīšanas. Tās var būt gan 1-3 minūtes, gan arī pat 10, atkarīgs no situācijas. Lielā laukuma un ilgā spēles laika dēļ sākotnēji futbols var šķist garlaicīgs, taču tā nebūt nav.n